**Izziņa par atzinumos sniegtajiem iebildumiem**

Ministru kabineta noteikumu projekts „ Administratīvo teritoriju un teritoriālā iedalījuma vienību klasifikatora noteikumi” VSS-208

**Informācija par starpministriju (starpinstitūciju) sanāksmi vai elektronisko saskaņošanu**

Datums 21.04.2021.-28.04.2021.

Saskaņošanas dalībnieki Finanšu ministrija, Tieslietu ministrija, Vides aizsardzības un reģionālās attīstības ministrija,

 Iekšlietu ministrija, Latvijas Pašvaldību savienība

Saskaņošanas dalībnieki izskatīju

šādu ministriju (citu institūciju) iebildumus Tieslietu ministrijas

Ministrijas (citas institūcijas), kuras nav ieradušās

uz sanāksmi vai kuras nav atbildējušas uz uzaicinājumu

piedalīties elektroniskajā saskaņošanā

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Tieslietu ministrija** |
| 1. | MK noteikumu projekta nosaukums “Administratīvo teritoriju un teritoriālo vienību klasifikatora noteikumi” un projekts kopumā | Administratīvo teritoriju un apdzīvoto vietu likumā ir lietots termins "administratīvās teritorijas un teritoriālā iedalījuma vienības", līdz ar to nepieciešams precizēt projekta nosaukumu un visā projekta tekstā lietot terminu "teritoriālā iedalījuma vienības" attiecīgajā skaitlī un locījumā. | **Ņemts vērā** | Precizēts noteikumu projekta nosaukums: “Administratīvo teritoriju un teritoriālā iedalījuma vienību klasifikatora noteikumi”.Visā projekta tekstā termins “teritoriālās vienības” ir aizstāts ar terminu "teritoriālā iedalījuma vienības" attiecīgajā skaitlī un locījumā. |
| 2. | MK noteikumu projekta 5. -8.punkts:5. Atzīt par spēku zaudējušiem Ministru kabineta 2017.gada 21.marta noteikumus Nr. 152 “Administratīvo teritoriju un teritoriālo vienību klasifikatora noteikumi” (Latvijas Vēstnesis, 2017, 61. nr.).6. Šo noteikumu pielikuma 11.1., 11.3., 22.3., 22.7., 27.1. un 27.4. apakšpunkts stājas spēkā 2022.gada 1.jūlijā. 7. Noteikumi stājas spēkā 2021.gada 1.jūlijā.8. Šo noteikumu pielikuma 11.2., 22.6. un 27.3. apakšpunkts ir spēkā līdz 2022.gada 1.jūlijam. | Lūdzam precizēt numerāciju projekta 5.-8.punktā, normas rakstot šādā secībā: 6.punkts, 8.punkts, 5.punkts, 7.punkts. | **Ņemts vērā** | Precizēta numerācija MK noteikumu projekta 5.- 8.punktā:5. Šo noteikumu pielikuma 11.1., 11.3., 22.3., 22.7., 27.1. un 27.4. apakšpunkts stājas spēkā 2022. gada 1. jūlijā. 6. Šo noteikumu pielikuma 11.2., 22.6. un 27.3. apakšpunkts ir spēkā līdz 2022. gada **30. jūnijam**.7. Atzīt par spēku zaudējušiem Ministru kabineta 2017. gada 21. marta noteikumus Nr. 152 “Administratīvo teritoriju un teritoriālo vienību klasifikatora noteikumi” (Latvijas Vēstnesis, 2017, 61. nr.).8. Noteikumi stājas spēkā 2021. gada 1. jūlijā. |
| 3. | MK noteikumu projekta pielikums | Lūdzam tehniski precizēt projekta pielikuma tabulu. Numerācija ir jāietver atsevišķā kolonnā, jo pašvaldību nosaukumi un teritoriālā iedalījuma vienību nosaukumi nesākas ar cipariem. Turklāt arī spēkā esošajos noteikumos tā ir atsevišķa kolonna. Daudziem ierakstiem ir liekas tukšumzīmes, lūdzam dzēst tās, jo tas apgrūtinās klasifikatora tehnisku izmantošanu informācijas sistēmās. | **Ņemts vērā** | Tehniski precizēta MK noteikumu projekta pielikuma tabula:numerācija ir ietverta atsevišķā kolonnā, ierakstiem dzēstas liekas tukšumzīmes. |
| 4. | MK noteikumu projekta anotācijas I sadaļas 2.punkts | Lūdzam papildināt anotāciju atbilstoši tālāk minētajam. Anotācijas VI sadaļas 3. punktā rakstīts, ka "sabiedrības līdzdalības procesā tika saņemts viens komentārs, aicinot papildināt anotāciju ar pārejas tabulu. Iesniedzējam tika sniegta skaidrojoša informācija, ka šāda informācija pieejama Pārvaldes tīmekļa vietnē". Tieslietu ministrijas ieskatā minētā kodu pāreja ir pietiekami svarīga Valsts zemes dienestam un valstij kopumā, tāpēc pārejai jābūt nepārprotamai, un normatīvajā aktā ir jābūt skaidri noteiktam, kur tā ir pieejama. Ministru kabineta 2017. gada 3. janvāra noteikumu Nr. 2 "Noteikumi par statistisko klasifikāciju sarakstu un tajā iekļauto statistisko klasifikāciju ieviešanas, uzturēšanas un publicēšanas kārtību" (turpmāk – MK noteikumi Nr. 2) 5.5. apakšpunktā ir ietverts pienākums valsts institūcijām nodrošināt tās atbildībā esošo nacionālo statistisko klasifikāciju ieviešanu, sasaisti ar iepriekšējām versijām un pāreju no nacionālajām statistiskajām klasifikācijām uz Eiropas Savienības vai starptautiskajām statistiskajām klasifikācijām. Savukārt 5.7. apakšpunktā ir ietverts pienākums valsts institūcijām publicēt savā tīmekļvietnē tās atbildībā esošo nacionālo statistisko klasifikāciju aktuālās versijas mašīnlasāmā formātā ar eksporta iespēju vai publicēt savā tīmekļvietnē saiti uz tās atbildībā esošo nacionālo statistisko klasifikāciju tīmekļvietnē www.likumi.lv, bet nav pateikts, ka tām ir nepieciešams publicēt pārejas tabulas starp vecākām un jaunākām klasifikāciju versijām. Ņemot vērā minēto, lūdzam anotācijas I sadaļas 2. punktā iekļaut informāciju, ka pārejas tabula starp Ministru kabineta 2017. gada 21. martā noteikumos Nr. 152 "Administratīvo teritoriju un teritoriālo vienību klasifikatora noteikumi" noteikto klasifikatoru un projektā noteikto klasifikatoru būs pieejama Centrālās statistikas pārvaldes tīmekļvietnē.  | **Ņemts vērā** | MK noteikumu projekta anotācijas I sadaļas 2.punkts papildināts ar sekojošo informāciju:Kodu pārejas tabulu starp Ministru kabineta 2017. gada 21. martā noteikumos Nr. 152 "Administratīvo teritoriju un teritoriālo vienību klasifikatora noteikumi" noteikto klasifikatoru un noteikumu projektā noteikto klasifikatora 2021. gada versiju Centrālā statistikas pārvalde publicē savā tīmekļvietnē https://www.csp.gov.lv/lv/klasifikacija/administrativo-teritoriju-un-teritorialo-vienibu-klasifikators, kā arī Latvijas Atvērto datu portālā https://data.gov.lv/dati/lv/dataset/atvk. |
| 5. |  | Vienlaikus lūdzam izvērtēt nepieciešamību grozīt MK noteikumus Nr. 2, tajos nosakot skaidru pienākumu valsts institūcijām arī pārejas tabulas starp vecākām un jaunākām klasifikāciju versijām uzturēt savā tīmekļvietnē. | **Ņemts vērā** | Centrālā statistikas pārvalde informē, ka 2022. gadā plāno grozīt Ministru kabineta 2017. gada 3. janvāra noteikumus Nr. 2 "Noteikumi par statistisko klasifikāciju sarakstu un tajā iekļauto statistisko klasifikāciju ieviešanas, uzturēšanas un publicēšanas kārtību", nosakot papildu pienākumu valsts institūcijām publicēt tās atbildībā esošās klasifikācijas, kā arī pārejas tabulas starp vecākām un jaunākām klasifikāciju versijām savā tīmekļvietnē, kā ari Latvijas Atvērto datu portālā un Statistisko klasifikāciju datubāzē, kuru izveidos un uzturēs Centrālā statistikas pārvalde. |

|  |  |
| --- | --- |
| Atbildīgā amatpersona |  |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

|  |
| --- |
| Aija Žīgure |
|  (par projektu atbildīgās amatpersonas vārds un uzvārds) |
| Centrālās statistikas pārvaldes priekšniece |
| (amats) |
|  Tel.: 67366850 |
| (tālruņa numurs) |
| Aija.Zigure@csb.gov.lv |
| (e-pasta adrese) |

21.04.2021.

897

Centrālās statistikas pārvaldes

Statistikas plānošanas

un standartizācijas daļas

vecākā referente

Nadežda Orlova

tālr. 67366962

Nadezda.Orlova@csb.gov.lv